Document ID: 32005D0450

32005D0450
L 158/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 юни 2005 година
за изменение на Решение 92/452/ЕИО по отношение на екипите за събиране на ембриони в Нова Зеландия и Съединените американски щати
(нотифицирано под номер С(2005) 1812)
(текст от значение за ЕИП)
(2005/450/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 92/452/ЕИО от 30 юли 1992 г. относно съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността (2) предвижда държавите-членки да могат да внасят ембриони от трети страни само ако тези ембриони са били събрани, обработени и съхранявани от екипите за събиране на ембриони, фигуриращи в списъка, приложен към въпросното решение.
(2)
Нова Зеландия поиска да бъде направена промяна в списъка на одобрените екипи в тази страна, по-специално да се заличат седем центъра и да се променят адресите на три центъра. Освен това Нова Зеландия промени буквите в номерата на одобренията на центровете.
(3)
Съединените американски щати поискаха да се направят промени в списъка относно американските центрове, по-специално за да се добави един център и да се променят адресите на три центъра.
(4)
Нова Зеландия и Съединените американски щати предоставиха гаранции относно спазването на съответните правила, определени от Директива 89/556/ЕИО, и екипите за събиране на ембриони бяха официално одобрени за износ към Общността от компетентните ветеринарни служби на съответните страни.
(5)
Решение 92/452/ЕИО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя съгласно приложението към настоящото решение.
Член 2
Настоящото решение се прилага от 24 юни 2005 г.
Член 3
Адресати на настоящото решение са държавите-членки.
Съставено в Брюксел на 20 юни 2005 година.

Labels: 0
3
18
6